stanford-oval/wikipedia huggingface dataset:
כלי נגינה
ראו גם

כלי נגינה במקרא
לקריאה נוספת

עדו אברבאיה, כלי הנגינה, רעננה: האוניברסיטה הפתוחה, 2007.
ההיסטוריה של כלי הנגינה – או, דו-קרב בסי מז'ור, רן לוי בתוכנית עושים היסטוריה.
דרבוקה
מנדולינה
בלליקה
קרן יער
ילדי "קבוצת נשר" מנאות מרדכי בשיעור נגינה בחלילית, 1953
NXT TakeOver 31

| NXT TakeOver 31>  הפוסטר הרשמי של האירוע בכיכובם של פין באלור, קייל אוריילי, איאו שיראי וקנדיס לאריי.מידע |
| --- | --- | --- |
ארגון: WWE
מותג: NXT
תאריך: 4 באוקטובר 2020
עיר: אורלנדו, פלורידה
אולם: WWE Performance Center
מספר צופים: 0 (מאחורי דלתיים סגורות)
שיר (י) הנושא: "Culture Head" בביצוע קורי טיילור
סדרת אירועי שלם וצפה של ה-WWE
| התנגשות של אלופים | NXT TakeOver 31 | גיהנום בכלוב |
סדרת אירועי NXT TakeOver
| XXX | NXT TakeOver 31 | WarGames |
NXT TakeOver 31 היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-4 באוקטובר 2020, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center", ומשמש כגרסה התאומה ל-"ThunderDome" של ה-WWE, שמשמש עבור המותגים Raw וסמאקדאון באמוויי סנטר - גם הוא בפלורידה. כיאה לשם האירוע, הוא היה האירוע ה-31 בסדרת אירועי NXT TakeOver.
חמישה קרבות התנהלו באירוע. בקרב המרכזי, פין באלור ניצח את קייל אוריילי ושמר על אליפות ה-NXT. עוד ברשימת הקרבות, איאו שיראי ניצחה את קנדיס לאריי ושמרה על אליפות הנשים של NXT, ודמיאן פריסט ניצח את ג'וני גרגאנו ושמר על אליפות צפון אמריקה של NXT.
הפקה > רקע

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2020.
הפקה > רקע > השפעת מגפת הקורונה

מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. שידורי התוכנית NXT, בדומה לאירועי הטייקאובר הקודמים, TakeOver: In Your House ו-TakeOver: XXX, הועברו מאוניברסיטת פול סייל. באוקטובר 2020, דווח שהמותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סביו של וינס מקמהן, כאשר ארגון זה שימש כאב הקדמון של ה-WWE. בדומה לשימוש של ה-WWE ב-ThunderDome המיועד למותגים Raw וסמאקדאון, מסכי LED הוצבו בתוך המתחם במטרה להעניק לקהל הצופים להיות נוכח באופן וירטואלי באירועיו. בנוסף, חברים וקרובי משפחה של המתאבקים הופיעו כקהל ביחד עם הקהל הווירטואלי בצורה שבה הם מופרדים האחד מהשני בעזרת מחיצות פלסטיק שקופות.
הפקה > עלילות

ב-23 בספטמבר בפרק של התוכנית NXT, הג'נרל מנג'ר של NXT, ויליאם ריגל, הודיע שדמיאן פריסט יגן על אליפות צפון אמריקה של NXT נגד ג'וני גרגאנו באירוע NXT TakeOver 31.
ב-23 בספטמבר בפרק של התוכנית NXT, קנדיס לאריי ניצחה בקרב באטל רויאל אשר קבע את זהות המועמדת לתואר אליפות הנשים של NXT של איאו שיראי. בעקבות ניצחונה, קרב בין שיראי ללאריי נקבע לאירוע NXT TakeOver 31.
ב-23 בספטמבר בפרק של התוכנית NXT, קייל אוריילי ניצח בקרב גונטלט הדחות אשר כלל את ברונסון ריד, קמרון גריימס, קושידה וטימותי טאצ'ר וכתוצאה מכך הפך לטוען לכתר לאליפות ה-NXT, שיתמודד מול פין באלור באירוע NXT TakeOver 31.
ב-12 באוגוסט בפרק של התוכנית NXT, קמרון גריימס, קושידה וולווטין דרים (שערך את החזרה שלו לפעילות בזירה) השתתפו בקרב משולש אשר קבע את זהות המעפיל לקרב הסולם המחומש באירוע NXT TakeOver XXX על מנת להכתיר את אלוף צפון אמריקה החדש. בקרב זה, גריימס יצא עם ידו העליונה ולאח הקרב, דרים, שזעם על תוצאת הקרב, תקף את קושידה. ב-8 בספטמבר בפרק של התוכנית NXT, קושידה חזר ותקף את דרים. ב-26 בספטמבר, קרב בין השניים נקבע לאירוע NXT TakeOver 31.
בשלהי חודש יולי, אייזיאה "סוורב" סקוט פתח בפיוד מול אלוף ה-NXT במשקל קל, סנטוס אסקובר. בנוסף, בפיוד זה היה מעורבים בריזנגו (פאנדנגו וטיילר בריז) שעזרו לסקוט לעצור את חבריו של אסקובר לקבוצת לגאדו דל פנטסמה, חואקין ויילד וראול מנדוזה. ב-26 באוגוסט בפרק של התוכנית NXT, סקוט כשל בניסיונו לזכות בתואר זה לאחר שהפסיד לאסקובר. בספיישל NXT Super Tuesday, שנערך ב-1 בספטמבר, סקוט ובריזנגו גברו על לגאדו דל פנטסמה בקרב רחוב שלושה נגד שלושה לאחר שסקוט הוא זה שהצמיד לניצחון את אסקובר. קרב נוסף בין אסקובר לסקוט על אליפות ה-NXT במשקל קל נקבע לאירוע NXT TakeOver 31.
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: וייד בארט
צוות השידור באנגלית: בת' פיניקס
צוות השידור בספרדית: מרסלו רודריגז
כרוזה: אלישיה טיילור
שופטים: דרייק וורץ
שופטים: דארל שארמה
שופטים: די איי ברואר
שופטים: טום קסטור
מראיינת: מקנזי מיטשל
פאנל לפני האירוע: סקוט סטנפורד
פאנל לפני האירוע: סם רוברטס
אירוע > קרבות מקדימים

האירוע נפתח עם דמיאן פריסט שהגן על אליפות צפון אמריקה של NXT נגד ג'וני גרגאנו. פריסט הגן בהצלחה על תוארו לאחר שחמק מניסיון ביצוע מהלך ה-One Final Beat של גרגאנו ולאחר מכן ביצע עליו את מהלך ה-Reckoning.
לאחר מכן, קושידה התמודד מול ולווטין דרים. ברגעי הסיום של הקרב, קושידה ביצע על דרים את מהלך ההכנעה, הוברדבורד לוק, כשדרים ניסה לצאת ממנו. האחרון הצליח להניף את קושידה באוויר ולבצע עליו את מהלך הדרים וואלי דרייבר, אך קושידה סירב לשחרר את האחיזה עד שלבסוף הצליח להכניע את דרים ולנצח בקרב. קושידה המשיך לתקוף את דרים לאחר שהפעמון צלצל, עד שבכירי ההנהלה הפרידו.
בקרב השלישי, סנטוס אסקובר הגן על אליפות ה-NXT במשקל קל נגד אייזיאה "סוורב" סקוט. קרב זה סימל את הפעם הראשונה שבה האליפות במשקל קל הוגנה במהלך רשימת הקרבות של אירוע טייקאובר. במהלך הקרב, השניים הצליחו לצאת מניסיונות ההצמדה שבאו לאחר מהלכי הסיום אחד של השני. בסיום הקרב, חבריו של אסקובר לקבוצת לגאדו דל פנטסמה, חואקין ויילד וראול מנדוזה הגיעו כדי להסיח את דעתו של סקוט, אך שניהם נרדפו על ידי אשנטה "טי" אדוניס, שעזר לסוורב. בין כל המתרחש, אסקובר הצליח לבצע על סוורב את מהלך ה-Double-Underhook Shoulderbreaker, שהקנה לו את הניצחון בקרב והגנה מוצלחת על התואר.
בקרב הלפני אחרון, איאו שיראי הגנה על אליפות הנשים של NXT נגד קנדיס לאריי. במהלך הקרב, השתיים ביצעו מספר מהלכים אוויריים עד שלאריי ביצעה על שיראי את מהלך ההכנעה של בעלה, הגרגאנו אסקייפ. בזמן ששיראי הגיעה לחבלי הזירה כדי לבטל את המהלך, לאריי פגעה עם מרפקה בפניו של השופט באופן בלתי מכוון. גרגאנו ניצל זאת ויצא לזירה, כשהוא לבוש במדי שופט. הוא מיהר כדי לבצע ספירת שלוש לטובת אשתו, אך כל זאת ללא הצלחה. לאחר מכן, הוא שם ידו על חגורת האליפות ונתן אותה ללאריי במטרה שתשתמש בה כנשק. לאריי השתמשה בחגורת האליפות והכתה את שיראי בעזרתה, אך שוב שיראי הצליחה לצאת מניסיון ההצמדה. לאחר מהלך ה-Spanish Fly מהחבל העליון ומהלך המונסולט האופייני של שיראי, היא ניצחה בקרב ושמרה על התואר.
אירוע > הקרב המרכזי

הקרב המרכזי של הערב הפגיש את אלוף ה-NXT, פין באלור, שהגן על תואר האליפות נגד קייל אוריילי. הקרב היה דו צדדי, כשבתחילת הקרב, באלור הצליח לרתק את אוריילי למזרן ולמנוע ממנו להביא לידי ביטוי את יכולות הריתוק שלו. מנגד, אוריילי נטל לאחר מכן את השליטה בקרב ושם דגש על יכולות הג'ו ג'וטסו והקיקבוקס שלו ואף ניצל זאת לטובתו. ברגעי הסיום של הקרב, לאחר שבמהלכו אוריילי ספג בעיטה לצלעות ובאלור ספג פציעה בברכו, באלור הצליח לבצע על אוריילי פעמיים את מהלך הדאבל פוט סטומפ ואז את מהלך הסיום שלו, ה-Coup de Grâce כדי להשיג את הניצחון בקרב, שהקנה לו הגנה מוצלחת על התואר. לאחר הקרב, רידג' הולנד הגיח מאחורי מעקה הבטיחות, כשהוא סחב על כתפו את אדם קול הפגוע. הולנד זרק את קול אל האזור הסמוך לזירה והלך. האירוע הסתיים לאחר שאוריילי, רודריק סטרונג ובובי פיש בדקו את מצבו של קול.
במהלך הקרב, באלור ואוריילי ספגו פציעות, כשבאלור סבל משבר בלסת, בעוד שאוריילי סבל משיניים שבורות בנוסף לפציעות נוספות. כתוצאה מכך, השניים נעדרו מהפרק העוקב של התוכנית NXT.
ביקורות

האירוע זכה לביקורות חיוביות מצד האוהדים והמבקרים.
קווין פנטוג'ה מהאתר 411Mania העניק לאירוע ציון של 9 מתוך 10 עם הטיעון: "אירועי הטייקאובר של NXT במהלך תקופת מגפת הקורונה הם טובים, אך לא מעולים. הדבר הגרוע היה הקרב הטוב בין קושידה לדרים. לאחר מכן, הקרב הפותח ושני קרבות ארבעה כוכבים לפני הקינוח של הקרב המרכזי. מעל כל זה, האירוע היה פחות משעתיים וחצי, שזה דבר נהדר".
אדם סילברשטיין מהאתר CBS ספורטס כינה את אירוע הטייקאובר ה-31 כאחד מהאירועים הגדולים של השנה. הוא העניק לקרב על אליפות צפון אמריקה ציון של "-A", לקרב בין קושידה לולווטין דרים ציון "B", לקרב על האליפות במשקל קל ציון "-A", לקרב על אליפות הנשים ציון +B ולקרב המרכזי על אליפות ה-NXT ציון A.
העיתונאי של Wrestling Observer Newsletter, דייב מלצר, העניק ציון של 3.75 כוכבים לקרבות על אליפות צפון אמריקה, האליפות במשקל קל ואליפות הנשים, לקרב בין קושידה לולווטין דרים ציון של 3.25 כוכבים ולקרב המרכזי על אליפות ה-NXT ציון של 4.5 כוכבים.
תוצאה לאורך זמן

רידג' הולנד נפצע ב-7 באוקטובר בפרק של התוכנית NXT, כשעיקם את רגלו. כתוצאה מכך, הוא נעדר לתקופה ממושכת.
כפי שהוכרז באירוע הטייקאובר, המותג NXT החיה את האירוע NXT Halloween Havoc, כשהארגון קבע שהוא ישמש כפרק ספיישל של התוכנית NXT ב-28 באוקטובר. המנחה לפרק הספיישל הוכרזה בדמותה של שוטצי בלאקהארט. ב-14 באוקטובר בפרק של התוכנית NXT, קנדיס לאריי ניצחה את בלאקהארט בקרב אשר קבע את זהות הטוענת לכתר לאליפות הנשים של NXT, שתתמודד מול איאו שיראי. ג'וני גרגאנו קיבל הזדמנות נוספת להתמודד על אליפות צפון אמריקה מול דמיאן פריסט. שני קרבות אליפות אלה הוכרזו ככאלה שיתקיימו תחת "גלגל המזל".
קייל אוריילי חזר ב-14 באוקטובר בפרק של התוכנית NXT ודיבר על כך שהוא יהיה כשיר לתחרות בשבוע לאחר מכן. הוא הוסיף ואמר שאלמלא שרידג' הולנד לא היה כבר בבית חולים, קבוצת The Undisputed Era הייתה כבר דואגת להכניס אותו לשם.
פציעותיו של פין באלור היו יותר חמורות ממה שנראה בהתחלה והוא עבר ניתוח ב-9 באוקטובר במטרה לתקן את השבר בלסת שלו, כשזמן ההחלמה שלו הוערך כשישה שבועות.
תוצאות

| מס' | תוצאות | התניות | זמן |
| --- | --- | --- | --- |
| 1 | דמיאן פריסט (א) ניצח את ג'וני גרגאנו | קרב יחידים על אליפות צפון אמריקה של NXT | 18:39 |
| 2 | קושידה ניצח את ולווטין דרים בהכנעה | קרב יחידים | 13:00 |
| 3 | סנטוס אסקובר (א) ניצח את אייזיאה "סוורב" סקוט | קרב יחידים על אליפות ה-NXT במשקל קל | 15:14 |
| 4 | איאו שיראי (א) ניצחה את קנדיס לאריי | קרב יחידים על אליפות הנשים של NXT | 16:45 |
| 5 | פין באלור (א) ניצח את קייל אוריילי | קרב יחידים על אליפות ה-NXT | 28:28 |
(א) - מתייחס למתאבק/מתאבקים שהגיעו לקרב כאלוף/אלופים
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שמספר מתאבקי WWE, מתאבקי פיתוח ומבחר מעריצים מוזמנים הופיעו כקהל.
ראו גם

NXT - ליגת הפיתוח של ה-WWE
הערות שוליים

↑  מעריצי ה-WWE נלהבים לראות את הקהל בחזרה בתוכניות Raw
↑  מתחם ה-Capitol Wrestling Center ייחשף באירוע NXT TakeOver 31
↑  אירוע הטייקאובר ה-31 במספר יחנוך את הבכורה של מתחם ה-Capitol Wrestling Center
↑  פריסט יגן על אליפות צפון אמריקה של NXT נגד גרגאנו
↑  שיראי תגן על אליפות הנשים של NXT נגד לאריי
↑  באלור יגן על אליפות ה-NXT נגד אוריילי
↑  קושידה נגד דרים
↑  אסקובר יגן על אליפות ה-NXT במשקל קל נגד "סוורב" סקוט
↑  עדכון הפציעות של פין באלור וקייל אוריילי
↑  ארגון ה-WWE לא מגיב על פציעותיו של אוריילי במהלך אירוע הטייקאובר ה-31
↑  הביקורת של קווין פנטוג'ה באתר 411Mania
↑  הביקורת של אדם סילברשטיין באתר CBS Sports
↑  חלוקת הציונים של דייב מלצר לאירוע הטייקאובר ה-31
↑  לאחר הפציעות של פין באלור, קייל אוריילי ואדם קול, רידג' הולנד נפצע באופן חמור בתוכנית NXT
↑  פרטים נוספים על הניתוח של פין באלור
↑  פריסט ניצח את גרגאנו ושמר על אליפות צפון אמריקה של NXT
↑  קושידה ניצח את דרים
↑  אסקובר ניצח את סקוט ושמר על אליפות ה-NXT במשקל קל
↑  שיראי ניצחה את לאריי ושמרה על תואר אליפות הנשים
↑  באלור ניצח את אוריילי ושמר על אליפות ה-NXT
חטיבה 460

| --- | --- |

סמל היחידה, המשמש גם כתג היחידה שלה
 פרטים
 כינוי:  עוצבת בני־אור
 מדינה:  ישראל ישראל
 שיוך:   צה"ל  חיל השריון
 סוג:  חטיבת שריון/הכשרות
 בסיס האם:  מחנה שיזפון
 אירועים ותאריכים
 מלחמות:    מלחמת יום הכיפורים   מלחמת לבנון הראשונה   מלחמת לבנון השנייה   מבצע צוק איתן מלחמת חרבות ברזל 
 נתוני היחידה
 ציוד עיקרי:  טנקי מרכבה סימן 4
 פיקוד
 יחידת אם:   חיל השריון  פיקוד האימונים וההכשרות
 יחידות בת:   גדוד 532   גדוד 198   גדוד 196   בית הספר לשריון   גדוד 614
 דרגת המפקד:    אלוף-משנה
 מפקד נוכחי:  דביר אדרי
 מפקדים:  מפקדי החטיבה
חטיבה 460, המכונה גם עוצבת בני־אור, היא חטיבת ההכשרה של חיל השריון הכפופה לפיקוד ההכשרות והאימונים. החטיבה מהווה את בית־הספר לשריון (ביסל"ש), השוכן בבסיס שיזפון שבנגב. בזמני מלחמה וחירום, הופכת חטיבה 460 לעוצבת שריון מתמרנת אשר אופרטיבית לכלל גזרות הלחימה של צה"ל כחטיבת שריון מן השורה. חטיבה 460 השתתפה במערכות ישראל מאז הקמתה, בין היתר במלחמת יום הכיפורים, מלחמת לבנון הראשונה, מבצע צוק איתן ומלחמת חרבות ברזל.
היסטוריה > בית הספר לשריון

בתחילת 1948 הוקם בנתניה בית הספר לשריון שקיבל את השם בסיס ההדרכה 11. באפריל 1948 עבר בית הספר לתל ליטוינסקי, אבל פעילותו הופסקה בזמן מלחמת העצמאות ומרבית הטנקים שימשו להקמת חטיבה 8, החטיבה המשוריינת הראשונה של צה"ל. בספטמבר 1949 הוקם במחנה צריפין "מרכז אימונים ותגבורות לחיל השריון", שלימים הפך לבה"ד 5 ובית הספר לשריון, וב-1954 עבר בית הספר לבסיס ג’וליס (מחנה עמנואל). לאחר מלחמת סיני הורחב בית הספר וקיבל מעמד של חטיבה, שנקראה עוצבת בני חיל (חטיבה 454). בשנת 1985, בעקבות מחסור בשטחי אש, עברה חטיבת בית הספר לשריון (ביסל"ש) אל מחנה מגן סיירים הנמצא בבקעת סיירים שמצפון לאילת, שם פעלה כ-25 שנה. אל בית הספר לשריון בסיירים הגיעו לוחמי השריון מהטירונות שהתקיימה במחנה צוקי־עובדה הסמוך (עד 1995, אז הועבר מחנה צוקי־עובדה אל חיל ההנדסה לשימוש כבית הספר להנדסה צבאית), ובו התקיימה ההכשרה הבסיסית במקצועות צוות הטנק (תותחן, טען-קשר ונהג), וכן התקיים קורס מדריכות שריון (קמ"ד). בשנת 2009 - כחלק ממגמת צמצום בסיסים וסד"כ - אוחדה חטיבת ביסל"ש לתוך חטיבה 460 וההכשרות שהתבצעו בה הועברו אל מחנה שיזפון.
במלחמת ששת הימים פוזרו חיילי בית הספר לשריון בין היחידות השונות, 38 טנקי צנטוריון יחד עם צוותי סגל בית הספר ואנשי מנהלה צוותו לאוגדה 38 במסגרת גדוד זמני 63 (נספחים לחטיבה 14). 21 צוותים של בית הספר לשריון איישו את גדוד 46 שכלל טנקי מגח. במסגרת לקחי המלחמה נקבע כי בעתיד לא יפורק בית הספר לשריון אלא ישמש כחטיבה בפני עצמה שתעשה שימוש בטנקים המשמשים אותה לאימונים.
היסטוריה > חטיבה 460

החטיבה אורגנה בתחילת שנות השבעים כחטיבת חירום על בסיס סגל הקורסים הפיקודיים של בית הספר לשריון (קורס מפקדי טנקים והשלמה של קורס קציני שריון). היא הייתה מורכבת מגדוד 71 (מדריכי בית הספר לשריון, מדריכי שריון מבסיס צאלים, צוערים וקצינים מבה"ד 1), גדוד 196 (פלוגות המגח מקורס מפקדי טנקים וקורס קציני שריון) וגדוד 198 (פלוגות השוט / שוט קל מקורס מפקדי טנקים וקורס קציני שריון). בפרוץ מלחמת יום הכיפורים פיקד עליה אל"ם גבי עמיר. לאחר המלחמה הוחלט להותיר את חטיבה 460 כחטיבה סדירה, כשבבית הספר לשריון (חטיבה 454) התקיימו שלבי הטירונות והמקצועות ואילו בחטיבה 460 התקיימו קורסי המפקדים והשלמת קורס הקצינים, עד שבשנת 2003, כחלק ממגמת צמצום בסיסים וסד"כ, אוחדה חטיבת ביסל"ש לתוך חטיבה 460.
בעבר ישבה החטיבה בחצי האי סיני, באזור ביר תמדה, אולם לאחר הסכם השלום בין ישראל למצרים עברה החטיבה לבסיס קציעות. בשנת 1982, זמן קצר לפני שנטלה חלק במלחמת שלום הגליל, עברה החטיבה לבסיסים שנבנו עבור צה"ל בתחילת שנות השמונים על ידי האמריקאים כפיצוי לנסיגת ישראל מסיני לאחר הסכם השלום עם מצרים:
מחנה שיזפון – בית הספר לפיקוד (מפקדי טנקים וקציני שריון). נקרא על שם עצי השיזף הנפוצים באזור.
מחנה מגן־סיירים – בית הספר לשריון (מקצועות הטנק וקורס מדריכות שריון), נקרא על שם האלוף קלמן מגן ועל שם סיירי חטיבת הנגב שעברו במקום בדרך לכיבוש אילת כחלק ממבצע עובדה במלחמת העצמאות.
מחנה צוקי־עובדה – בסיס הטירונות החיילי (שריון). נקרא כך על שום מיקומו סמוך לצוקי עובדה. ב־2009, המחנה הועבר לחיל הנדסה על מנת לשמש כבית ספר להנדסה צבאית (בהל"צ).
במלחמת לבנון הראשונה פעלה החטיבה במסגרת כמעט מלאה בגזרה המרכזית, שם כבשה את העיירה ג'זין בקרב ג'זין, שהיה קרב השריון הראשון נגד צבא סוריה באותה עת, וכן את הכפר עין א־תינה בקרב הידוע בשם קרב קמ"ט־קק"ש, שבו נהרגו חמישה מלוחמי החטיבה מירי דו־צדדי בין שני גדודים של החטיבה.
ב־2009 הושלם הארגון־מחדש שביצעה חטיבה 460, לפיו מפוצלת ההכשרה שלא לפי החטיבות בהן מיועדים הלוחמים להשתבץ, אלא לפי שלב ההכשרה. כמו כן, מחנה סיירים פונה מהכשרות בית־הספר לשריון חוץ מגדוד הצמ"פ (אימון מתקדם) של 188 שנשאר, ועבר לחזקת חיל האיסוף הקרבי על מנת לשמש כבית־הספר החילי (בית הספר לאיסוף קרבי — ביסל"ק).
במבצע צוק איתן ביולי 2014 השתתפה החטיבה בלחימה בגזרת דיר אל־בלח וח'אן יונס.
במלחמת חרבות ברזל באוקטובר 2023, השתתפה החטיבה בתמרון הקרקעי תחת אוגדה 162 במרחב צפון רצועת עזה. בתחילה פתחה החטיבה ציר לוגיסטי והגנה עליו, וביצעה פעולות הנדסה להשמדת תשתיות האויב. לאחר מכן עברו למחנה הפליטים א-שאטי וטיהרו את המרחב. בנוסף, טיהרו מרחבים בג'באליה ובדרג'-תופאח. בתחילת שנת 2024 שוחררה החטיבה להמשך ההכשרות, לאחר יותר מ-80 ימי לחימה. במהלך הלחימה איבדה החטיבה מפקד מחלקה בגדוד 195 ואת קצין הלוגיסטיקה של חטיבה, וכן את סמג"ד 198.
במהלך חודש מאי 2024 חזרה החטיבה להילחם ברצועה תחת פיקוד אוגדה 98 במרחב ג'באליה. החטיבה פעלה תחת פיקוד האוגדה במרחב, השמידה תשתיות אויב והלמה בכוחות האויב בגזרתה. באוקטובר 2024 שבה החטיבה להילחם פעם נוספת ברצועת עזה, שוב תחת פיקוד אוגדה 162, האוגדה האורגנית של חטיבה 460. החטיבה פועלת במרחב ג'באליה פעם נוספת. ב-16 באוקטובר 2024 השתתף טנק של החטיבה בהריגת יחיא סינוואר.
מבנה החטיבה

החטיבה מורכבת מארבעה גדודים וממפקדת החטיבה, מפקדת החטיבה ושלושה מהגדודים (195, 196, ו-532) ממוקמים דרך־קבע במחנה שיזפון, וגדוד 198 ממוקם במחנה חיון.
מבנה החטיבה > גדוד "אדם" – "בית הספר לשריון" (גדוד 195)

לאחר מלחמת ששת הימים, הוקם גדוד חרמ"ש 195 תחת חטיבה 14. הגדוד הוקם בצאלים, מלווה בפלוגת טנקים. הגדוד התבסס על יוצאי נח"ל וישיבות הסדר, כאשר דוד רון התמנה לסמג"ד והיה שותף להקמת הגדוד ולאחר הקמתו מונה אריה ווינברג למפקד הגדוד. בסוף 1968 הגדוד הועבר לחטיבה 401.
בשנת 1970 במהלך מלחמת ההתשה הוסב גדוד 195 מגדוד חרמ"ש לגדוד טנקי מגח. במאי 1981 עבר לחטיבה 500. לאחר פירוק חטיבה 500 הוקם מחדש כגדוד המכשיר את לוחמי חטיבה 7.
הגדוד נקרא על שם רס"ן אדם ויילר, שהיה מ"פ בגדוד ונהרג ב-1970 במהלך מלחמת ההתשה. לאחר נפילתו במלחמת יום הכיפורים של אחיו של אדם, רס"ן גדעון ויילר (ששירת אף הוא בגדוד) שונה שם הגדוד, ל"גדוד אדם וגדעון ויילר".
ב-2001 אוחדו הכשרות טירוני השריון ומקצועות השריון למסגרת גדודית אחת כגדוד 195 בבית הספר לשריון.
גדוד "אדם" מהווה את בית־הספר שבמסגרתו מתקיימות הטירונות, ההכשרה המקצועית הבסיסית ("מקצועות") וקורס המדריכות (קמ"ד) של חיל השריון. בנוסף, תחת הגדוד מתנהל "מדור הדרכה". המדור אחראי על ההכשרה העיונית של הטירונים ואף על כל הכשרה עיונית הנדרשת להסבות וקורסים בחיל.
סיסמתו של הגדוד: "להכשיר את האדם שבטנק לנצח", או בקיצור "האדם שבטנק ינצח".
בגדוד זה מוכשרות כ-6 פלוגות, אשר כל אחת מהם מיועדת לחטיבה אחרת (סך הכל שתי פלוגות לכל אחת משלוש חטיבות השריון המבצעיות):
פלוגה א' "אבירים" – הכשרת לוחמי טנקים שלאחר מכן ישרתו תחת חטיבה 188.
פלוגה ב' "בולדוג" – הכשרת לוחמי טנקים שלאחר מכן ישרתו תחת חטיבה 401.
פלוגה ג' "גרזן" – הכשרת לוחמי טנקים שלאחר מכן ישרתו תחת חטיבה 7.
פלוגה ד' "דורס" – הכשרת לוחמי טנקים שלאחר מכן ישרתו תחת שלושת החטיבות המבצעיות.
בנוסף קיימות בגדוד עוד שתי פלוגות שלא מיועדות ללחימה:
פלוגת "טייגר" – הכשרת תומכי לחימה העתידיים לשרת תחת חיל שריון בגדודים, אוגדות וכו'.
פלוגת קמ"ד – הכשרת מדריכות טנקים שישרתו תחת מדור הדרכה ויבצעו את ההדרכות בפועל לכלל החיילים.
מבנה החטיבה > גדוד "אדם" – "בית הספר לשריון" (גדוד 195) > מפקדי גדוד 195

| שם | תקופת כהונה | הערות |
| --- | --- | --- |
| אריה ווינברג | 1967–1968 | סמג"ד דוד רון |
| יוסי פלד | 1968–1970 | לימים אלוף פיקוד הצפון |
| עוזי לבצור |  | מפקד הגדוד במלחמת יום הכיפורים |
| דני יתום |  | לימים אלוף וראש המוסד |
| עמוס לוריא |  | לימים מפקד עוצבת מרכבות הברזל |
| יהושע (שוקה) בר- און | 1977-1976 | נהרג בתאונת דרכים בעת מילוי תפקידו |
| ישראל ניצן | 1978-1977 |  |
| יגאל קפלן | 1980-1978 |  |
| שמואל שגב | 1981-1980 |  |
| עמי אבן | 1981–1982 | מפקד הגדוד במלחמת לבנון הראשונה, על לחימתו קיבל צל"ש אלוף. |
| גבי רז | 1987–1988 |  |
| עוזי מוסקוביץ' | 1993–1995 | לימים ראש אגף התקשוב |
| גיא חסון | 2004–2006 | לימים קצין שריון ראשי |
| יאיר וולנסקי | 2006–2008 | לימים סגן מבקר מערכת הביטחון |
חיים עידו: 
| אוהד נג'מה |  | לימים קצין שריון ראשי |
| רונן תמים | 2012–2014 | לימים מפקד חטיבת מרכבות הפלדה |
| דביר אדרי | 2014–2016 | לימים מפקד חטיבה 460 |
| ברק צ'רני | 2016–2018 | לשעבר מפקד גדוד 71 |
| מאיר בידרמן | 2018–2020 | לימים מפקד חטיבת הבקעה |
| טל אלקובי | יולי 2020 – אוקטובר 2022 | לימים מפקד חטיבה 14 |
| נעמן הלר | אוקטובר 2022 – אוקטובר 2024 | שימש כמפקד גדוד 46 וקמבץ פיקוד דרום |
| דניאל אלה | אוקטובר 2024 – הווה | קודם לכן שימש כמג"ד 52 |
מבנה החטיבה > גדוד "שחק" – "קורס קציני שריון" (גדוד 196)

גדוד "שחק" הוא גדוד הפיקוד, שבמסגרתו מתקיימים קורס מפקדי טנקים (קמ"ט) וקורס קציני שריון (קק"ש) לשלוש חטיבות השריון המבצעיות. בעבר התקיימו בו גם קורס המ"כים וההשלמה החילית של מסייעת שריון. סיסמת הגדוד היא "רק המעז מנצח".
במלחמת יום כיפור
טרם המלחמה גדוד 196 היה גדוד קק"ש (קורס קציני שריון) בפיקוד עמרם מצנע וכלל 2 פלוגות – פלוגת מגח ופלוגת שוט. ב-5 באוקטובר הגדוד הוקפץ לסיני במסגרת חטיבה 460. ערב ההקפצה, בשבטה, בוצע ארגון מחדש של גדודי החטיבה לפי סוג הטנקים. גדוד 196 העביר את פלוגת השוט ל-198, וקיבל את שתי פלוגות הקמ"ט מגח של גדוד 198. בנוסף צוותו 3 פלוגות נוספות לטנקים שהיו במקום מאנשי תח"ש, ביסל"ש, בה"ד 1. כך שערב המלחמה כלל הגדוד שש פלוגות מגח: פלוגה מקורית (קק"ש) בפיקוד יעקב שדה (שאשא), פלוגה ז' (קמ"ט) בפיקוד רמי מתן, פלוגה ח' (קמ"ט) בפיקוד נמרוד גאון, ושלוש פלוגות חדשות בפיקוד אריה וויסמן, שמיר אברהם (מבה"ד 1) ומשה בדש. עקב גודלו של הגדוד (6 פלוגות), ומחסור בכוחות בגדודים הסדירים בסיני, הוקם ב-6 באוקטובר "כח לפידות" בפיקוד יעקב לפידות (מג"ד 196 שקדם למצנע) אליו הועברו פלוגת הקק"ש ופלוגת וויסמן. כמו כן פלוגת בדש הועברה לתגבור גדוד 184 ופלוגת שמיר לתגבור גדוד 79. כך שבפרוץ המלחמה כלל גדוד 196 שתי פלוגות בלבד – פלוגת הקמ"ט ז' של רמי מתן ופלוגת הקמ"ט ח' של נמרוד גאון.
בשבת 6 באוקטובר בחצות הגדוד הגיע לטסה, עבר ת"פ חטיבה 14, והשתלב בקרבות הבלימה. הגדוד התקדם עד למעוזים תוך השמדת מארב קומנדו ונ"ט מצריים.
ב-7 באוקטובר ניהל קרבות בלימה קשים וספג אבדות כבדות. מ"פ ח' נמרוד גאון נהרג, ועד סוף היום נותר הגדוד עם פלוגה מצומצמת אחת וחפ"ק מג"ד. באותו זמן, גדוד 79 שספג גם הוא אבדות כבדות ואיבד את כל שרשרת הפיקוד שלו, חדל לתפקד כיחידה לוחמת. בשלב זה מח"ט 14 אמנון רשף ארגן מחדש את היחידות. הכוחות שנותרו מגדודים 196 ו-79 אוחדו לגדוד אחד, שנקרא גדוד 79 בפיקוד עמרם מצנע.
במקביל, ב-8 באוקטובר "כוח לפידות" הפך לגדוד 196, תחת חטיבה 460.
גדוד 196 בפיקוד יעקב לפידות ניהל כ-14 קרבות קשים במהלך המלחמה. לחם באזור הביצות של בלוזה, שם חילץ בין השאר צוות של סיירת מטכ”ל, ולאחר מכן כוח חרמ”ש שהסתבך. בלם גלי התקפות מצריות באזור “הברגה”, ולחם בקרבות להרחבת ראש הגשר. היה הגדוד השני שצלח את התעלה על גבי דוברות, לחם לפתיחת ההערכות המצרית באזור “צח-אורי” ואפשר בכך את המשך הצליחה ואת תנועת אוגדה 162 דרומה לכיתור הארמייה ה-3. הגדוד נע במהלך המלחמה כ-300 ק”מ על שרשראות, השמיד מספר רב של כלי רק”מ מצריים, ברובם טנקים. כמו כן, השמיד מסוק ומטוס מיג מצרי. לגדוד היו שמונה הרוגים ושבעה פצועים.
במלחמת לבנון הראשונה
גדוד קק"ש בפיקוד ספי שאומן שפעל במסגרת חטיבה 460 בגזרה המרכזית בלבנון. השתתף בכיבוש העיירה ג'זין בקרב ג'זין, שהיה קרב השריון הראשון נגד צבא סוריה באותה עת, וכן בכיבוש הכפר עין א־תינה. בסיום כיבוש הכפר אירע הקרב שנודע בשם קרב קמ"ט־קק"ש, בו התחולל ירי דו־צדדי בין הגדודים 196 ו-198. בקרב זה נהרגו מספר לוחמים, ביניהם מג"ד 196 ספי שאומן, והמ"פ אבי גבעתי.
במבצע "צוק איתן"
הגדוד בפיקוד סא"ל רפי וולפסון, צורף לחטיבת הצנחנים 35.
מבנה החטיבה > גדוד "שחק" – "קורס קציני שריון" (גדוד 196) > במלחמת חרבות ברזל

הגדוד בפיקוד סא"ל יעלי קורנפלד, צורף לחטיבת הנח"ל. הגדוד השתתף בלחימה במרחב צפון רצועת עזה במהלכו פשטו יחד עם גדוד 50 מחטיבת הנח"ל י, וכוח הנדסה וניהלו קרב שנמשך חמש שעות בשטח הבנוי של בית חאנון, עם יותר מ-20 מחבלים הרוגים וללא נפגעים לצה"ל. הלוחמים אספו חומר מודיעיני בעל ערך, השמידו תשתיות טרור ואמצעי לחימה רבים. במרחב מחנה ג'באליה צוות קרב של חטיבה 460 פשט על "מוצב בוסאן" של גדוד מרכז ג'באליה של הזרוע הצבאית של חמאס. בפשיטה חיסלו לוחמי חטיבה 460 עשרות מחבלים, איתרו והשמידו פירי מנהרות ומחסני נשק.